Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 26. júna 2007

Materiál číslo: 52/2007

K bodu:    Správa z  kontroly hospodárenia s majetkom a finančnými  prostriedkami
                 v rozpočtovej organizácii  Základná škola Černyševského č. 8, Bratislava

Predkladá:					Návrh uznesenia: 

Ing. Miroslav Skovajsa			Miestne zastupiteľstvo mestskej časti 
miestny kontrolór				Bratislava-Petržalka

						b e r i e    n a    v e d o m i e 

                    					Správu z kontroly hospodárenia s majetkom 
                                                                       a finančnými prostriedkami 
                         			 	v rozpočtovej organizácii Základná škola							Černyševského č. 8, Bratislava 

						

Miestny úrad mestskej časti Bratislava-Petržalka
útvar miestneho kontrolóra

S P R Á V A 
z kontroly hospodárenia s majetkom a finančnými prostriedkami
v rozpočtovej organizácii
Základná škola Černyševského č. 8, Bratislava 

      V súlade s ustanovením § 18, ods. 2, písmeno b), zákona SNR číslo 369/1990 Zb. o obecnom zriadení v znení neskorších zmien a doplnkov, „Plánom kontrolnej činnosti útvaru miestneho kontrolóra na obdobie od 1. januára 2007 do 30. júna 2007“ schváleným uznesením Miestneho zastupiteľstva mestskej časti Bratislava-Petržalka č. 18 dňa 30. januára 2007, a na základe príkazu miestneho kontrolóra č. 3/2007 zo dňa 28.02.2007 a č. 6/2007 zo dňa 14.05.2007 vykonal  útvar miestneho kontrolóra kontrolu hospodárenia s majetkom a finančnými prostriedkami za obdobie roka 2006 v rozpočtovej organizácii Základná škola Černyševského č.8, Bratislava v čase od 01.03.2007 do 28.03.2007, a v čase od 15.05.2007 do 23.05.2007.
      Kontrola bola v čase od 13.04.2007 do 15.05.2007 dočasne prerušená z dôvodu plnenia uznesenia č. 41/2007 a  č. 42/2007, ktorými Miestne zastupiteľstvom mestskej časti Bratislava-Petržalka schválilo vykonanie dvoch mimoriadnych kontrol. 
     Cieľom kontroly bolo zistiť, či jednotliví zodpovední zamestnanci Základnej školy Černyševského č. 8 postupovali pri hospodárení s majetkom a finančnými prostriedkami v kontrolovanom období v súlade s platnými právnymi predpismi (zákon č. 431/2002 Z.z., o účtovníctva, zákon č. 369/1990 Zb. o obecnom zriadení, zákon č. 523/2004 Z.z., o rozpočtových pravidlách verejnej správy, zákon č. 152/1994 Z.z., o sociálnom fonde, Všeobecne záväzné nariadenie Mestskej časti Bratislava-Petržalka č. 3 z roku 1994 o hospodárení s majetkom v jeho platnom znení), prijatými internými normatívnymi aktami a usmerneniami príslušných oddelení Miestneho úradu mestskej časti Bratislava-Petržalka. 
      Školská správa Bratislava V zriadila Základnú školu Černyševského č. 8 ako rozpočtovú organizáciu s právnou subjektivitou dňom 1. júla 1996 na dobu neurčitú.
      Dodatkom č. 2 k Zriaďovacej listine Základnej školy Černyševského č. 8 zo dňa 18.12.2001, ktorý nadobudol platnosť a účinnosť dňom 01.01.2002, Okresný úrad Bratislava V, ako príslušný orgán štátnej správy v školstve podľa zákona SNR č. 542/1990 Zb. o štátnej správe v školstve a školskej samospráve v znení neskorších predpisov, doplnil činnosť základnej školy o zabezpečenie prevádzkovania školskej kuchyne a školskej jedálne.
      Základná škola podľa predmetného dodatku zabezpečuje prevádzkovanie školskej kuchyne a školskej jedálne ako účelového zariadenia s jednosmennou prevádzkou, finančne napojeného na rozpočet základnej školy, ktoré eviduje, prijíma a zúčtováva finančné prostriedky od rodičov na potravinovom účte.
      Dodatkom č. 3 s účinnosťou od 1. júla 2002 v zmysle ustanovenia § 4 ods. 1 a 2 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a v zmysle ustanovenia § 2 ods. g) bod 3, zákona NR SR č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky, prešla zriaďovateľská funkcia Základnej školy Černyševského č. 8 na Mestskú časť Bratislava-Petržalka.
      Dodatkom č. 4 sa s účinnosťou od 01.08.2004, na základe uznesenia Miestneho zastupiteľstva Mestskej časti Bratislava-Petržalka č. 120 z  27.04.2004, stala Základná škola Černyševského č. 8 právnym nástupcom Základnej školy Vlastenecké námestie č. 1,  ktorá po 
 
vyradení zo siete škôl a školských zariadení ukončila činnosť, zlúčením so Základnou školou Černyševského č. 8, Bratislava. Do funkcie riaditeľky základnej školy bola dňom 1. januára 2005 ustanovená Mgr. Magdaléna Benková.          
      Uznesením č. 271 schválilo  Miestne zastupiteľstvo mestskej časti Bratislava-Petržalka dňa 20.12.2005  rozpočet na rok 2006. Rozpis záväzných ukazovateľov schváleného rozpočtu na rok 2006 obdržala písomne základná škola dňa 27.02.2006. Po schválených úpravách  a rozpočtových opatreniach boli príjmy spolu stanovené v celkovej výške 307 tis. Sk a celkové výdavky  17 778 tis. Sk.
      K 31.12.2006 boli príjmy naplnené na 111 %. Vyššie percento plnenia príjmov vzniklo z dôvodu zvýšenia nájomného za prenájom zubnej ambulancie a zvýšenie nájomného pri prenájmoch telocvične.
      V zmysle ustanovení § 29 a § 30 zákona NR SR č. 431/2002 Z.z. o účtovníctve v znení neskorších zmien a doplnkov bola ku dňu riadnej účtovnej závierky, t.j. k 31. decembru 2006, vykonaná inventarizácia vlastného a zvereného majetku základnej školy. 
      Porovnaním stavov majetku, pohľadávok a záväzkov zistených pri vykonanej inventarizácii so stavom vedeným v účtovnej evidencii bol zistený rozdiel v čiastke 136.967,60 Sk. O predmetnú sumu bol vyšší stav na potravinovom účte k 31.12.2006 a vznikol nesprávnym zúčtovaním finančných prostriedkov poukázaných základnej škole na zabezpečenie stravovania počas volieb uskutočnených v priebehu roka 2006, čím došlo k porušeniu ustanovenia § 30, ods. 7, zákona č. 431/2002 Z.z. o účtovníctve v platnom znení. 
Evidencia  nájomných zmlúv je vedená v počítačovom súbore „Nájomné zmluvy“ a je aktualizovaná v závislosti na vykonaných zmenách. Podľa tejto evidencie bolo v termíne do 30. júna 2006 riaditeľkou školy platne uzatvorených (na základe súhlasného stanoviska zriaďovateľa) celkom sedem zmlúv o nájme bytu a nebytových priestorov, v súlade so zákonom č. 40/1964 Zb., Občiansky zákonník v znení neskorších predpisov, zákonom  č.116/1990 Zb., o nájme a  podnájme nebytových priestorov v  znení neskorších predpisov a na základe Metodického usmernenia pre ZŠ a Stredisko služieb školám a školským zariadeniam k prenajímaniu nebytových priestorov zo dňa 27. februára 2004, z toho štyri s platnosťou do 30.06.2007, jedna s platnosťou do 31.08.2011 a dve zmluvy na dobu neurčitú. 
Pri kontrole prenájmov zvereného majetku nebolo zistené porušenie súvisiacich zákonov, ani nedostatky vecného alebo formálneho charakteru zmlúv o nájmoch, ktoré vyplývajú z týchto zmluvných vzťahov. 
      Kontrolou vedenia účtovníctva základnej školy bolo zistené nesprávne účtovanie miezd zamestnancov, účtovanie prevodov finančných prostriedkov medzi bankovými účtami (výdavkový účet a účet sociálneho fondu) bez vyhotovenia platobných poukazov a poukazovanie povinného prídelu do sociálneho fondu v nesprávnej výške. 
      Uvedeným konaním došlo k porušeniu  ustanovení § 10 a § 30 ods. 7 zákona č. 431/2002 Z.z. o účtovníctve a porušeniu ustanovenia § 6, ods. 2, zákona č. 152/1994 Z.z. o sociálnom fonde. Za nedostatky zistené pri kontrole sú zodpovední jednotliví zamestnanci v rozsahu zastávanej funkcie a Mgr. Magdaléna Benková, riaditeľka základnej školy.  
      
Z vykonanej kontroly bol vyhotovený protokol, ktorý bol prerokovaný dňa 23. mája 2007. V zmysle záverov prerokovania protokolu prijme riaditeľka školy na odstránenie zistených nedostatkov do 15. júna 2007 účinné opatrenia. Písomná správa o ich plnení bude doručená miestnemu kontrolórovi  do 30. októbra 2007.